पाएं अपने शहर की ताज़ा ख़बरें और फ्री ई-पेपरडाउनलोड करें
एक और दाे मई काे जिले में छह डॉक्टर समेत 870 नए कोरोना मरीज मिले। इनमें 181 शहरी क्षेत्र के हैं। राहत की बात यह कि आइसोलेशन में रह रहे 868 मरीज पूरी तरह से ठीक भी हो गये। अब जिले में संक्रमितों का आंकड़ा 19922 हाे गया है। इनमें 15889 मरीज पूरी तरह से ठीक हो चुके हैं। सक्रिय मरीजों की संख्या 3834 है। जिले का रिकवरी रेट अब 79.75 प्रतिशत हो गया है।
एक व दाे मई को काेराेना से जिले के 12 लाेगाें की माैत हाे गई। इनमें मेडिकल काॅलेज अस्पताल में 10 लाेगाें की माैत हाे गई जबकि कहलगांव प्रखंड के कलाधर मिडिल स्कूल अरार के शिक्षक 45 वर्षीय मो. खुर्शीद आलम की गाेड्डा के एक निजी अस्पताल में माैत हाे गई। दूसरी ओर एकचारी की 50 वर्षीया मीरा देवी की मायागंज लाते समय रास्ते में ही हाे गई। अब तक जिले के 217 लाेगाें की काेराेना से माैत हाे चुकी है।
मुंदीचक, मायागंज, पीरपैंती, नवगछिया व गाेपालपुर के मरीजाें की गई जान
मेडिकल काॅलेज अस्पताल में एक व दाे मई काे 17 कोरोना मरीजों की मौत हुई। स्वास्थ्य विभाग के अनुसार 1 मई को मायागंज अस्पताल में भागलपुर के 5 व बांका व किशनगंज के एक-एक मरीज की माैत हुई। जबकि 2 मई काे भागलपुर के 5, बांका व मुंगेर जिले के दाे-दाे और खगड़िया के एक मरीज की मौत हाे गई। भागलपुर के मुंदीचक के 60 साल के बुजुर्ग को 20 अप्रैल को आईसीयू में भर्ती कराया गया था। रविवार दोपहर 12 बजे उनकी मौत हो गयी। मायागंज निवासी 75 साल की महिला काे भी 20 अप्रैल को ही आईसीयू में भर्ती कराया गया था। दो मई की सुबह 10:55 बजे उनकी मौत हो गयी। पारसपुर, पीरपैंती के 55 साल के मरीज काे 23 अप्रैल को मेडिसिन वार्ड में भर्ती कराया गया था। शनिवार शाम छह बजे इलाज उनकी मौत हो गयी। नवगछिया के 60 साल के बुजुर्ग को शनिवार को आइसोलेशन वार्ड में भर्ती किया गया था, शनिवार की रात 8:10 बजे उनकी मौत हो गयी। गोपालपुर प्रखंड के गोसाईंगांव निवासी 40 साल का युवक की शनिवार-रविवार की दरम्यानी रात काे आइसोलेशन वार्ड में भर्ती कराया गया था। दो मई काे रात 1:15 में उसकी माैत हाे गयी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn